Tronkbesoeker vas oor dwelms | Maroela Media
Die dwelms waarop beslag gelê is. Foto: DKD
'n Vrou is Sondag in hegtenis geneem nadat sy 'n gevangene by die Westville-gevangenis in Durban, KwaZulu-Natal wou besoek en toe met dwelms betrap is.
Daar is sowat 200 heroïen-kapsules in die vrou se onderklere gevind nadat tronkbewaarders agterdogtig geraak en haar deursoek het.
Die polisie is na die gevangenis ontbied en die vrou is onmiddellik in hegtenis geneem, het Chrispin Phiri, woordvoerder van die departement van justisie en korrektiewe dienste, gesê.
Ronald Lamola, minister van justisie en korrektiewe dienste, het tronkbewaarders geloof vir hul optrede.
"Ek het dit reeds duidelik gemaak dat die huidige vlakke van smokkel van onwettige goedere in ons tronke onaanvaarbaar is. Ons is absoluut vasberade om dit op te los, en ek is bly dat die stelsels wat ons in werking gestel het, sigbare resultate begin lewer," het Lamola gesê.
"Ons wil weereens 'n beroep op gemeenskapslede doen om nie onwettige goedere na ons gevangenisse te bring nie. Diegene wat hulle hieraan skuldig maak sal in hegtenis geneem en gestraf word aangesien dié dade ons pogings om oortreders te rehabiliteer, ondermyn."
Die vrou se inhegtenisneming volg nadat Lamola Vrydagaand 'n klopjag aangevoer het by die Westville-gevangenis. Lamola het toe opdrag gegee dat alle besoekers aan die gevangenis ordentlik deursoek word.
En nou gaan sy ook ñ kriminele rekord kry.
Spook on thaba
Oh my nou is sy van buite na binne
Ek kry soe lekker van kop to toone. Waar het die vrou se breins gesit?
Baie geluk, maar dit is nie eers n druppel in die emmer nie.
Sy besoek die tronk ,word betrap met dwelms en word net daar geplaas in n oulike klein selletjie van haar eie. Sal egter seker gou vrygelaat word. Wonder net hoe baie gebeur hierdie tipe smokkelwerk?